Acre (rijeka)
Acre (na iñapari jeziku: Aquiry; (por.: Rio Acre) je rijeka u Južnoj Americi, pritoka rijeke Purus, koja izvire u Peruu, čini dio međunarodne granice Bolivije i Brazila, te se u Brazilu ulijeva u rijeku Purus. Rijeka je plovna od svoga ušća do ušća rijeke Xapuri, nekih 480 km, a tokom kišne sezone (od januara do maja) i dalje. Acre je tokom XIX vijeka bila važan prometni pravac za izvoz kaučuka, sirovine za dobijanje gume, iz okolnih šuma kaučukovca, što je bilo i predmet graničnog sukoba Bolivije i Brazila pred kraj XIX vijeka, sve do sporazuma potpisanog 1903.g.